open-index/open-wikipedia-markdown huggingface dataset:
אלפונס היטר

**אלפונס היטר** (בגרמנית: **Alfons Hitter**; 4 ביוני 1892 – 11 במרץ 1968) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### תחילת דרכו
היטר נולד ב-4 ביוני 1892 בהוכשטאט שבאלזס, אשר הייתה אז חלק מן הקיסרות הגרמנית (כיום בצרפת). ב-1 באוקטובר 1911, הוא התגייס כטוראי לצבא הקיסרות הגרמנית, והוצב ברגימנט הארטילריה הבאדני ה-14. לתקופה קצרה הוא שימש כמש"ק, ובסוף 1912 עזב את הצבא. הוא למד היסטוריה, כלכלה ופילוסופיה באוניברסיטת שטרסבורג ובהמשך באוניברסיטת מינכן. עם פרוץ מלחמת העולם הראשונה הוא חזר לצבא והוצב בכוחות התותחנים. עד סוף המלחמה הוא פיקד על סוללות ארטילריה ולמד בבתי ספר צבאיים. ב-27 בדצמבר 1918 הוא עזב את הצבא בעקבות פירוקו של הצבא הקיסרי וצמצום הצבא הגרמני לצבא של 100,000.

ב-1 ביוני 1922 הוא הצטרף לרייכסווהר, וב-1 באוקטובר 1923 הועלה לדרגת אובר-לויטננט ונשלח ללמוד בבית ספר לקצינים. ב-1 באוקטובר 1928, נשלח היטר להיות מדריך באזור האימונים הצבאי יוטרבוג. באותו תאריך הוא הועלה לדרגת האופטמן. ב-1 בספטמבר 1934 הוא הועלה לדרגת מיור ומונה למפקד סוללת תותחים. ב-1 באוקטובר של אותה שנה הוא מונה למפקד גדוד הארטילריה הרביעי ברגימנט התותחנים של מינסטר. שנה לאחר מכן הועבר לפקד על הגדוד הראשון ברגימנט התותחנים ה-52 ולאחר מכן ברגימנט התותחנים ה-62. ב-1 במרץ 1937 הוא הועלה לדרגת אוברסט-לויטננט.

### מלחמת העולם השנייה

ב-1 במרץ 1940 הוא הועלה לדרגת אוברסט, ולחם עם הגדוד שלו במהלך המערכה על צרפת ועל ארצות השפלה. ב-1 בדצמבר של אותה שנה, הוא מונה למפקד רגימנט התותחנים ה-178 אשר היה חלק מהדיוויזיה ה-206. הוא לחם עם הרגימנט במהלך מבצע ברברוסה, וב-14 בדצמבר 1941 אף עוטר בעיטור צלב האבירים של צלב הברזל, ובפברואר 1942 הועבר לעתודה. ב-3 במאי של אותה שנה הוא מונה למפקד הדיוויזיה ה-206, וב-1 באוגוסט הוא הועלה לדרגת גנרל-מיור. ב-1 במרץ 1943 הועלה לדרגת גנרל-לוטננט. הוא לחם עם הדיוויזיה שלו במהלך מבצע בגרטיון, ואף קיבל תוספת עלי אלון לעיטור צלב האבירים של צלב הברזל ב-4 ביוני, אולם נפל בשבי ב-24 ביוני 1944 במהלך הקרב על ויטבסק.

במהלך שביו הוא היה אחד הגנרלים הגרמנים שנאלצו לצעוד במוסקבה במהלך מצעד הניצחון ב-17 ביולי 1944, יחד עם כ 57,000 אסירים גרמנים נוספים. מעט אחר כך הוא הצטרף ל והיה אחד החותמים על "קריאתם של 50 הגנרלים" מ־8 בדצמבר 1944, לעם ולוורמאכט. הוא הואשם בפשעי מלחמה, והוחזק בשבי עד 9 באוקטובר 1955. הוא נפטר בבון ב-11 במרץ 1968.

## קישורים חיצוניים

* אלפונס היטר באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1968
קפיטל טאוורס

**קפיטל טאוורס** (באנגלית: **Capital Towers**) הוא קומפלקס של שלושה גורדי שחקים למגורים במוסקבה, רוסיה, הנמצא בסמוך למוסקבה סיטי, מרכז העסקים הבין־לאומי של מוסקבה.

המתחם מורכב משלושה מגדלים שכל אחד מהם בן 61 קומות וגובה של 267 מטר: 
* River Tower (מגדל הנהר) שקיבל את שמו מקרבתו לנהר מוסקבה.
* City Tower (מגדל העיר) האמצעי.
* Park Tower (מגדל הפארק) שקיבל את שמו מקרבתו לפארק "קרסניה פרסניה".

במאי 2023 הקומפלקס קיבל אישור מוכנות לשירות מעיריית מוסקבה.

## קישורים חיצוניים

* 
* קפיטל טאוורס באתר המועצה לבניינים גבוהים וסביבת מחיה עירונית (CTBUH)

## הערות שוליים

קטגוריה:מוסקבה: גורדי שחקים
פרדריק ווקר

**פרדריק ווקר** (באנגלית: **Frederick Walker**; 1840–1875) היה צייר ומאייר בתנועת הריאליזם החברתי הבריטי, שתואר על ידי סר ג'ון אוורט מילאיס כ"אמן הגדול של המאה ". 

## ביוגרפיה
ווקר נולד ב-26 במאי 1840, במרילבון בלונדון, אחד מתאומים ובנם החמישי של ויליאם הנרי, תכשיטן, ואן ווקר - הוא היה אחד משמונה ילדים. סבו, ויליאם ווקר, היה אמן שהציג באופן קבוע באקדמיה המלכותית והמכון הבריטי בין השנים 1782–1802. אמו של פרדריק הפכה למפרנסת הראשית של המשפחה כשאביו נפטר בשנת 1847.

פרדריק קיבל את השכלתו בבית ספר מקומי ובהמשך בבית הספר בקמדן, לונדון. הוא גילה כישרון לאמנות מגיל צעיר ולימד את עצמו להעתיק הדפסים באמצעות עט ודיו - הוא גם תירגל ציור במוזיאון הבריטי. בשנים 57–1855 עבד במשרד אדריכלים ברחוב גאוואר אך ויתר על האדריכלות כדי להפוך לתלמיד במוזיאון הבריטי ובבית הספר לאמנות של ג'יימס מת'יו ליי.

במרץ 1858 התקבל כסטודנט באקדמיה המלכותית, ובהמשך אותה שנה גם הפך לחניך בחרטות עץ, במשרה חלקית בלמבת'. במהלך השנתיים של החניכות הוא המשיך לצייר בזמנו הפנוי, הן בצבעי שמן והן בצבעי מים.ממוזער|314x314 פיקסלים|פרדריק ווקר, מעבורת מרלו
## המאייר
פרדריק ווקר הצטרף בשנת 1859 לסדנת האמנים ב"לנגהם צ'יימברס", ובשנים 1865-1860 השיג הצלחה רבה כמאייר בשחור-לבן עבור כתבי העת הפופולריים כמו Cornhill Magazine, Once a Week, Good Words, Everybody's Journal, and Leisure Hour. חלק גדול מעבודותיו בתקופה זו נחרטו על ידי ג'וזף סוויין . ווקר התוודע לסטיריקן והסופר ויליאם תאקרי, עורך ה'קורנהיל', ויצר עבורו רישומים לספר "הרפתקאותיו של פיליפ" שפורסם בשנת 1862. כמו כן אייר את הרומן הבלתי גמור של תאקרי, "דניס דובל", ואת הסיפורים מאת בתו של תאקרי, אן ריצ'י. ווקר סיפק איורים עבור חברת האחים דלזיאל  שהופיעו בשני ספרי שירה, "סבב הימים" ו"פרחים בשולי הדרך".

## האמן
ממוזער|פרדריק ווקר, פיליפ בכנסייה ׁ(בשחור לבן)|טקסט=
ווקר ייצר את ציור צבעי המים החשוב הראשון שלו, "פנים מוזרות"  בשנת 1862 ובשנה שלאחר מכן את "פיליפ בכנסייה"  שזכה במדליה בתערוכת פריז בשנת 1867. ווקר הציג ב"האגודה המלכותית" לצבעי מים משנת 1864 עד סוף חייו. מאוחר יותר הוא התמנה לחבר מן המניין באגודה בשנת 1866, מה שזיכה אותו להוסיף את ראשי התיבות הראשיות 'RWS' ליד שמו. הוא גם נבחר לחבר כבוד של האגודה הבלגית לצבעי מים בשנת 1871. בשנת 1863 הציג ווקר את ציור השמן הראשון שלו, "הנתיב האבוד" באקדמיה המלכותית לאמנויות ובשנת 1871 הוא נבחר לחבר נלווה באקדמיה זו.

## שנים מאוחרות
ווקר מעולם לא התחתן וחי כל חייו בלונדון עם בני משפחתו - אחיו ג'ון (נ. 1868), האחות פאני (נ. 1876) שגרו בבייסווטר משנת 1863. הוא פעמיים ביקר בפריז (בשנת 1863 ו- 1867) ונציה (1868 ו- 1870.

בשנת 1873 נסע לאלג'יר בניסיון לא מוצלח להתאושש משחפת, שהחמירה בהדרגה עד מותו ב-4 ביוני 1875 בסנט פילאנס בפרת'שייר, סקוטלנד.

הוא נקבר בקוקהאם.

## ספרים שאייר ווקר

* Thackeray, W. M. The Adventures of Philip[10] (London: Smith, Elder & Co, 1862).
* Dalziel, George. A Round of days[3] (London: Routledge, 1866).
* Buchanan, R. W. Wayside Posies[4] (London: Routledge, 1867).
* Thackeray, W. M. Denis Duval[11] (London: Smith, Elder & Co, 1867).


## קישורים חיצוניים

* 

## הערות שוליים

קטגוריה:ציירים בריטים
קטגוריה:מאיירים בריטים
קטגוריה:בריטים שנולדו ב-1840
קטגוריה:בריטים שנפטרו ב-1875
יום זיכרון לאומי

**יום זיכרון לאומי** הוא יום שבו מועלה זכרם של קורבנות אירוע דרמטי בתולדות הלאום או המדינה. ימי זיכרון לאומיים, המצוינים מדי שנה, נהוגים במדינות רבות. ביום זיכרון לאומי נהוגים לעיתים מנהגי אבלות, ולעיתים נערכים בהם רק אירועי זיכרון ואבל.

## ימי זיכרון לאומי בהלכה
בעקבות חורבן של בית המקדש הראשון ושל בית המקדש השני, נקבעו ארבעה ימי תענית המציינים אבלות על החורבן, שהם למעשה ימי זיכרון לאומיים:
* עשרה בטבת: יום תחילת המצור של נבוכדנצר על ירושלים, שבסופו נכבשה ירושלים ונחרב בית המקדש הראשון. תאריך זה משמש במדינת ישראל גם כיום הקדיש הכללי.
* שבעה עשר בתמוז: מציין את היום שבו נכבשה העיר ירושלים על ידי צבא טיטוס לפני חורבן בית המקדש השני. המשנה מונה ארבע טרגדיות לאומיות נוספות שקרו ביום זה.
* תשעה באב: יום התענית העיקרי לזכר החורבן, המציין את היום שבו חרבו ירושלים ושני בתי המקדש. גם בו מונה המשנה ארבע טרגדיות נוספות שקרו. בנוסף לקביעה ההלכתית, חוק איסור פתיחת בתי עינוגים בתשעה באב (הסמכה מיוחדת), תשנ"ח-1997, מסמיך את הרשויות המקומיות להתקין חוק עזר שיאסור על הפעלת בתי עינוגים ובתי אוכל בערב תשעה באב עד זריחת השמש.
* צום גדליה, בג' בתשרי: מציין את היום שבו נרצח גדליה בן אחיקם, הנציב היהודי שנותר בירושלים לאחר חורבן בית ראשון, ולפיכך סופה המוחלט של ריבונות יהודית בארץ עד ימי שיבת ציון.

## ימי זיכרון לאומי במדינת ישראל
* יום הזיכרון לשואה ולגבורה: מצוין מדי שנה בכ"ז בניסן ומוקדש להתייחדות עם זכר השואה שהמיטו הנאצים ועוזריהם על העם היהודי, ועם זכר מעשי הגבורה והמרד בימים ההם.
* יום הזיכרון לחללי מערכות ישראל ולחללי פעולות האיבה: מצוין מדי שנה בד' באייר, יום לפני יום העצמאות, להנצחת זכרם של חללי מערכות ישראל ופעולות האיבה לאורך כל שנות היישוב החדש בארץ ישראל.
* יום הזיכרון לחללי מערכות ישראל שמקום קבורתם לא נודע: מצוין מדי שנה בז' באדר, לזכר חללי מערכות ישראל שמקום קבורתם לא נודע.
* יום הזיכרון ליצחק רבין: מצוין מדי שנה בי"ב בחשוון, יום הירצחו של ראש ממשלת ישראל יצחק רבין לפי הלוח העברי.
* יום הזיכרון לרחבעם זאבי: מצוין מדי שנה בל' בתשרי, יום הירצחו של השר רחבעם זאבי.
* יום הזיכרון ליהודי אתיופיה שנספו בדרכם לישראל: מצוין מדי שנה ביום ירושלים (כ"ח באייר) לזכר כ-4,000 מיהודי ביתא ישראל שמתו במהלך המסע וההמתנה לעלייה במחנות הפליטים בסודאן בזמן מבצע אחים.
*יום הזיכרון לחללי מלחמת חרבות ברזל - מצוין מדי שנה בכ"ד בתשרי לזכר נטבחי טבח שבעה באוקטובר ונופלי מלחמת חרבות ברזל.
* יום לציון היציאה והגירוש של היהודים מארצות ערב ומאיראן: מצוין מדי שנה ב-30 בנובמבר.

## ימי זיכרון לאומי בעולם
* יום הזיכרון (ארצות הברית): יום זיכרון לאומי ללוחמי הכוחות המזוינים של ארצות הברית שנהרגו בעת מילוי תפקידם. מצוין מדי שנה ביום שני האחרון בחודש מאי.
* יום הזיכרון (הממלכה המאוחדת): יום זיכרון לאומי לחללי מלחמות בריטניה והאימפריה הבריטית. הוא מצוין מדי שנה בטקסים הנערכים ביום א' השני של חודש נובמבר.
* יום הזיכרון (הולנד): יום זיכרון לאומי להרוגיה של הולנד - חיילים ואזרחים - במלחמת העולם השנייה ואחריה. הוא מתקיים מדי שנה ב-4 במאי.
* יום אנזא"ק: יום זיכרון לאומי המצוין באוסטרליה ובניו זילנד, שמנציח את כל האוסטרלים והניו זילנדים "ששירתו ומתו בכל המלחמות, העימותים ובמשימות שמירת השלום" ואת "התרומה וההקרבה של כל אלו ששירתו". יום זה מצוין מדי שנה ב-25 באפריל.

## ראו גם
* יום אבל לאומי
* יום אבל לאומי (ישראל)
* חג לאומי

## הערות שוליים

קטגוריה:מנהגי אבלות והנצחה
קטגוריה:חגים ומועדים לאומיים
קטגוריה:ימי זיכרון
Wildest Dreams (אלבום)

***Wildest Dreams*** (בעברית: "**חלומות פרועים**") הוא אלבומה התשיעי של הזמרת האמריקאית טינה טרנר, אשר יצא לאור על ידי פרלופון ווירג'ין רקורדס בשנת 1996. האלבום זכה להצלחה מסחרית כאשר נמכר בלמעלה מ-6 מיליון עותקים בכל העולם.

עם יציאתו נכנס האלבום אל המקום הרביעי במצעד האלבומים הבריטי.

## סקירה
מתוך האלבום יצאו שישה סינגלים: "GoldenEye", אשר גם יצא כחלק מהפסקול של הסרט ה-17 בסדרת סרטי ג'יימס בונד, השיר הפך ללהיט ענק ולשיר המצליח ביותר מהאלבום. הסינגלים הבאים היו השירים "Whatever You Want" ו-"On Silent Wings" אשר לא הצליחו לשחזר את ההצלחה של הסינגל הקודם.

הסינגל הרביעי מהאלבום היה השיר "Missing You" אשר גם לא זכה להצלחה גדולה אך נהיה לשיר הראשון מהאלבום שמצליח להיכנס למצעד האמריקאי הרשמי. הסינגלים האחרונים היו השירים "Something Beautiful Remains" ו-"In Your Wildest Dreams" אך גם הם לא זכו להצלחה גדולה.

## מהדורות וקידום
בנוסף למהדורה הרגילה של האלבום לאלבום יצאו שתי מהדורות נוספות: מהדורה צפון אמריקאית אשר כללה שיר נוסף ומהדורה מורחבת אשר כוללת ביצועים חיים של טרנר מסיבוב ההופעות לקידום האלבום, גרסאות רמיקס ושיר חדש. מהדורה זו יצאה ב-1997 באירופה בלבד.

על מנת לקדם את האלבום יצאה טרנר לסיבוב ההופעות "Wildest Dreams Tour" אשר היה לסיבוב ההופעות הגדול ביותר של הזמרת אשר כלל 255 הופעות באסיה, אפריקה, אירופה, אוסטרליה וצפון אמריקה אשר נמשכו במשך 16 חודשים.

## רשימת רצועות

## קישורים חיצוניים

## הערות שוליים

קטגוריה:אלבומי טינה טרנר
קטגוריה:אלבומים באנגלית
קטגוריה:אלבומי רוק קל
קטגוריה:אלבומי זהב באוסטרליה
קטגוריה:אלבומי חברת פרלופון
הדיוויזיה ה-206 (ורמאכט)

**הדיוויזיה ה-206** (בגרמנית: **206. Infanterie-Division**) הייתה דיוויזיית חיל רגלים של ה שלחמה במלחמת העולם השנייה.

## היסטוריה
הדיוויזיה הוקמה ב-26 באוגוסט 1939, והועמדה תחת פיקוד הוגו הפל. במהלך המערכה בפולין הייתה הדיוויזיה בעתודת קבוצת ארמיות צפון ולא השתתפה בקרבות משמעותיים, ובמהלך המערכה על צרפת ועל ארצות השפלה הוחזקה הדיוויזיה כעתודה בהרי האייפל. במהלך מבצע ברברוסה הייתה הדיוויזיה חלק מהקורפוס ה-23 בעתודת קבוצת ארמיות צפון, ובמהלך מבצע טייפון לחמה עם הקורפוס ה-23 כחלק מהארמייה התשיעית. לאחר מכן נותרה הדיוויזיה בגזרה המרכזית ונטלה חלק בקרבות השונים, ובכלל זה בקרב רז'ב הראשון וקרב רז'ב השני, וב-18 ביולי 1944 הושמדה הדיוויזיה במהלך הקרב על ויטבסק במהלך מבצע בגרטיון.

## מפקדים
* הוגו הפל (26 באוגוסט 1939 – 10 ביולי 1942)
* אלפונס היטר (10 ביולי 1942 – 13 ביולי 1943)
* קרל אנדרה (13 ביולי 1943 – 14 בספטמבר 1943)
* אלפונס היטר (14 בספטמבר 1943 – 18 ביולי 1944)

## קישורים חיצוניים
* הדיוויזיה ה-206 באתר lexikon-der-wehrmacht 

206
הוגו הפל

גנרל **הוגו הפל** (בגרמנית: **Hugo Höfl**; 16 ביוני 1878 – 13 באפריל 1957) היה מפקד בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
הפל נולד ב-16 ביוני 1878 ברגנסבורג, ובשנת 1897 הוא התגייס לצבא הגרמני הקיסרי, והצטרף לרגימנט הרגלים הבווארי ה-20 (הנסיך פרנץ). עם פרוץ מלחמת העולם הראשונה הוא לחם כחלק מהדיוויזיה הבווארית ה-2, ובאביב 1915 הועבר לחטיבת הרגלים הבווארית ה-3. בקיץ 1916 הוא הועבר למטה הדיוויזיה ה-14, עמה לחם עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה הצטרף הפל לרייכסווהר, ומילא בו תפקידי פיקוד ומטה. ב-14 באוקטובר 1919 הוא הועלה לדרגת מיור, וב-15 בספטמבר 1923 מונה למפקד הגדוד ה-1 ברגימנט הרגלים ה-21 (בוואריה). ב-1 באפריל 1924 הוא הועלה לדרגת אוברסט לוטננט, וב-1 בפברואר 1929 הועלה לדרגת אוברסט. ב-30 בספטמבר 1929 הוא פרש מהצבא והתגייס לצבא הטורקי, שם שירת במשך 6 שנים. ב-1 בדצמבר 1935 הוא התגייס מחדש לוורמאכט, וב-1 באוקטובר 1936 הוא מונה לקצין מטה בקורפוס ה-1. באוקטובר 1937 הוא מונה למפקד הלנדווהר באינסטרבורג, וב-1 ביוני 1939 הוא הועלה לדרגת גנרל מיור.

### מלחמת העולם השנייה
בפרוץ המלחמה מונה הפל למפקד הדיוויזיה ה-206, ובמהלך המערכה בפולין הייתה הדיוויזיה בעתודת קבוצת ארמיות צפון ולא השתתפה בקרבות משמעותיים, ובמהלך המערכה על צרפת ועל ארצות השפלה הוחזקה הדיוויזיה כעתודה בהרי האייפל. במהלך מבצע ברברוסה הייתה הדיוויזיה חלק מהקורפוס ה-23 בעתודת קבוצת ארמיות צפון, וב-1 ביולי 1941 הוא הועלה לדרגת גנרל לוטננט. במהלך מבצע טייפון לחמה עם הקורפוס ה-23 כחלק מהארמייה התשיעית, וב-4 בדצמבר 1941 הוא קיבל על פעולותיו את עיטור צלב האבירים של צלב הברזל. ב-10 ביולי 1942 הוא מונה למפקד הדיוויזיה ה-39 שהוצבה בהולנד, וב-18 בדצמבר אותה שנה הוא מונה למפקד הקורפוס ה-89. ב-30 באפריל 1943 פרש הפל מהצבא ושב לביתו.

### לאחר המלחמה
לאחר המלחמה התגורר הפל בווייפרצהאוזן, שם חי עד מותו ב-13 באפריל 1957.

## קישורים חיצוניים
* הוגו הפל באתר lexikon-der-wehrmacht 

קטגוריה:אנשי צבא גרמנים במלחמת העולם הראשונה
קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:מפקדי גייסות גרמניה במלחמת העולם השנייה
קטגוריה:גרמנים שנולדו ב-1878
קטגוריה:גרמנים שנפטרו ב-1957
דרייבר (סרט)

**דרייבר** הוא סרט דרמה ישראלי משנת 2018 שכתב וביים יהונתן אינדורסקי, ומהווה הרחבה לסרט הגמר שלו מ-2010 באותו השם. הסרט עוקב אחר נהג מונית חרדי שעוסק בהסעת מקבצי נדבות לנדבנים ידועים, ובמקביל מגדל ילדה בת 9 לבדו. הסרט נוצר בתמיכת קרן גשר לקולנוע רב תרבותי.

## תקציר עלילה
הסרט עוקב אחר נחמן (משה פולקנפליק), "דרייבר" שמתפרנס מלהסיע מקבצי נדבות לבתיהם של עשירים, שאת הכתובות שלהם נחמן יודע. מקבצי הנדבות ונחמן מתחלקים חצי חצי בפדיון. במקביל, נחמן מגדל את ביתו בת ה-9, חני (מנואל אלקסלסי ורדי) אחרי שאשתו נטשה אותם.

## דמויות ראשיות
* **נחמן רוזומני** (משה פולקנפליק) - הדמות ראשית בסרט שמתפרנס מהסעה של מקבצי נדבות (שנוררים) לביתם של אנשים עשירים ועושה איתם עסקה, כשהם מביאים איתם סיפור נוגע ורגיש, והוא מביא איתו כתובות של אנשים נדבנים ועשירים. לפעמים הוא אף מגדיל לעשות ועוזר למקבצי הנדבות על אופן הגשת הסיפור ובכך הם מתחלקים בסכום הפדיון. במקביל הוא מגדל את בתו בת ה-9 לבד.
* **חני רוזומני** (מנואל אלקסלסי ורדי) - בתו בת ה-9 של נחמן.
***בנצלוביץ**' (אבי דנגור) - חבר של נחמן, נהג משאית.
***פרישמן** (אושר מימון)
***חדווה** (רות גלר)
***אברהם שמחה רוזנבוים** (יחזקאל לזרוב)
***יחזקאל סומך** (יעקב זדה דניאל) - אלמן טרי.
***גברת רוזנבוים** (יעל אבקסיס) - אשתו של אברהם שמחה רוזנבוים**.**
***תרצה רוזומני** (רבקה מיכאלי) - אמא של נחמן וסבתא של חני.

## קישורים חיצוניים

* 
* 

קטגוריה:סרטי דרמה ישראליים
קטגוריה:סרטי 2018
קטגוריה:יהדות חרדית בקולנוע
קטגוריה:סרטים ישראליים משנת 2018
קטגוריה:בני ברק בקולנוע
רוברט ב. פירי

**רוברט ברנס פירי הבן** (באנגלית: **Robert B. Pirie Jr.**; נולד ב-10 בספטמבר 1933) הוא פוליטיקאי וקצין צי אמריקאי לשעבר.
## ביוגרפיה
רוברט ב. פירי נולד בסן דייגו. אביו, תת-אדמירל רוברט ברנס פירי האב, היה קצין בצי ארצות הברית שפיקד על נושאת המטוסים "קורל סי" (USS Coral Sea) ב-1952. פירי הבן סיים את הכשרתו באקדמיה הימית של ארצות הברית ב-1955. הוא קיבל את מלגת רודס ובין השנים 1956–1959 למד באוניברסיטת אוקספורד. הוא שירת בצי במשך עשרים שנה, שירות שפסגתו הייתה פיקוד על הצוללת הגרעינית "סקיפג'ק" (USS Skipjack) מאוקטובר 1969 ועד יולי 1972.

עם שחרורו החל פירי לשמש במגוון של תפקידים במגזר הפרטי, כולל נשיא תאגיד אסקס, סגן נשיא המרכז לאנליזה ימית (CNA) וסגן נשיא המכון לאנליזה ביטחונית. בין השנים 1989–1992 הוא ניהל את קבוצת המחקר האסטרטגית של ראש המבצעים הימיים. ממרץ 1994 ועד אוקטובר 2000 הוא שימש כעוזר מזכיר ההגנה למתקנים וסביבה ולאחר מכן ועד יוני 2001 הוא היה תת-מזכיר הצי. במסגרת תפקיד אחרון זה הוא כיהן כמזכיר הצי בפועל מינואר 2001 ועד לאישור מזכיר צי קבוע בממשלו של הנשיא ג'ורג' ווקר בוש במאי אותה שנה.

## קישורים חיצוניים

* ביוגרפיה רשמית של הצי 
* "Public Papers of the Presidents of the United States, Jimmy Carter, 1979 ... - Frank Thompson - Google Books".

קטגוריה:מזכירי הצי של ארצות הברית
קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת אוקספורד
קטגוריה:זוכי מלגת רודס
קטגוריה:אמריקאים שנולדו ב-1933
סיל (הונגריה)

**סיל** (בהונגרית: **Szil**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בסיל מספר התושבים נמצא בירידה. כך, בשנת 1990 חיו בכפר 1,421 תושבים, ובשנת 2019 רק 1,334 תושבים.

## יהודי סיל
בסיל חיו יהודים בתקופות זמן שונות:

## קישורים חיצוניים

*  

## הערות שוליים

קטגוריה:הונגריה: כפרים
צל ומי באר

"**צל ומי באר**" הוא שיר שכתב יורם טהרלב והלחין לוי שער. השיר הוקלט עבור אלבום משותף של צמד "הדודאים" וצמד "הפרברים" ויצא לאור בשנת 1985.

## רקע
השיר הוקלט עבור האלבום המשותף של "הדודאים" ו"הפרברים" ונקרא "הדודאים והפרברים".

השיר מדבר על הכנסת אורחים ודאגה למחסורם. השיר מבוסס על חוויה של המחבר יורם טהרלב בילדותו בקיבוץ יגור. בשנת 1945 כוחות של הפלמ"ח פרצו למחנה המעצר בעתלית במהלכה שוחררו מן המחנה עצורים יהודים והוברחו לקיבוץ יגור.

הסיבה לפריצה הייתה שיומיים קודם לכן, הגיעה לעתלית קבוצת מעפילים שנתפסה בכוח, בכפר גלעדי, לאחר שנכנסו לארץ בחשאי מגבול סוריה, במסגרת ההעפלה מארצות המזרח. הבריטים הודיעו שיחזירו את המעפילים לארצות מוצאם. רשמית, משמעות הדבר הייתה מאסר של שנה. מעשית, היה מקום לחשוש שהמעפילים ירצחו בשובם. הנהגת היישוב לא יכלה להשלים עם כך, ולכן והוחלט על שחרורם באמצעות הפריצה למחנה עתלית.

משפחתו של טהרלב הסתירה אף היא אחת מן המשוחררות.

## ההשראה מהמקורות התנ"כיים
ניתן לזהות בשיר מספר הקבלות לסיפור בני ישראל ביציאת מצרים ולקראת הכניסה לארץ:
# "מי שרעב ימצא אצלנו פת של לחם, מי שעייף ימצא פה צל ומי באר" המתאר את יחס קיבוץ יגור לפליטים מהווה תשובת המשקל ליחס העוין שעם ישראל קיבל מעמון ומואב: .
# בני ישראל צריכים לעבור בדרכם ממצרים לארץ המובטחת, באדום, או באמורי. בתיאור חילופי הדברים בין משה לבין אדום נכתב: . מאחר שהתשובה הייתה שלילית, פנה משה לסיחון מלך האמורי, והתשובה הייתה שלילית ולוותה בהתקפה. בפרק כ"א נכתב תיאור דומה בעת הדיבור עם סיחון מלך האמורי. את מי הבאר שסירבו לתת ליוצאים ממצרים, קיבלו ביגור היוצאים מעתלית.
# לצד האזכורים ביציאת ישראל ממצרים - אותם המוטיבים של מים, לחם וצל מופיעים גם אצל אבי האומה אברהם: .
# "מי שסוכתו נופלת חרש יכנס בדלת חרש יכנס ועד עולם יוכל להישאר". כאן המשורר מתייחס לפליטים שבאים מהגלות כמי שחיו בסוכות, שזה בעצם מצבו של עם ישראל בגלות עד להגעתו לארץ ישראל שרק שם הוא נכנס למקום קבע.  יש כאן רמיזה לפסוק בספר עמוס (פרק ט' פס' יא') שבו נאמר על עידן הגאולה:  "בַּיּוֹם הַהוּא, **אָקִים אֶת-סֻכַּת דָּוִיד הַנֹּפֶלֶת;** וְגָדַרְתִּי אֶת-פִּרְצֵיהֶן, וַהֲרִסֹתָיו אָקִים, **וּבְנִיתִיהָ, כִּימֵי עוֹלָם**".  פסוק זה הפך לקטע תפילה הנאמר בחג הסוכות בברכת המזון: "הרחמן הוא יקים לנו את סוכת דוד הנופלת".  המשורר מתייחס אל הפליטים מהגלות כיוצאים מן המצב של סוכת דוד הנופלת, וכמו בפסוק "ובניתיה, כימי עולם", גם הם חוזרים אל המצב שבו "ועד עולם יוכל להישאר".

## קישורים חיצוניים

* 
* 
* עפר גביש, צל ומי באר, באתר האינטרנט של עפר גביש
*  אבשלום קור, באופן מילולי: הפריצה למחנה עתלית, קיבוץ יגור וקיבוץ גלויות, גלי צה"ל, 4 בפברואר 2025

## הערות שוליים

קטגוריה:שירי 1985
קטגוריה:שירי הפרברים
קטגוריה:שירי הדודאים
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי לוי שער
יחסי אוקראינה–מונקו

**יחסי אוקראינה–מונקו** הם היחסים הדיפלומטיים הרשמיים שבין **[[אוקראינה]]** לבין **[[מונקו|נסיכות מונקו]]**.

## היסטוריה
היחסים הדיפלומטיים הרשמיים שבין אוקראינה לבין נסיכות מונקו כוננו לראשונה ב-26 ביולי 2007, בעת חתימת הסכם ומזכר הבנות. ב-9 בנובמבר 2009 נחתם מזכר הבנות בין נסיכות מונקו לאוקראינה בנושא שיתוף פעולה בלחימה בטרור ובפשע.

אוקראינה תמכה במועמדותה של מונקו לאונסק"ו בשנת 2013, ובין שתי המדינות הסכמות בנושאים רבים בפורומים בינלאומיים כדוגמת האו"ם.

החל משנת 2005 מתאפשרת כניסה הדדית של אזרחי מונקו לאוקראינה, ואזרחי אוקראינה למונקו ללא דרישה של אשרת כניסה למדינה.

## נציגויות דיפלומטיות
* אוקראינה אינה מיוצגת במונקו, הן בדרג השגרירות והן בדרג הקונסולרי. אוקראינה האמינה את שגרירותה שבפריז, בירת צרפת הסמוכה, על מונקו.
* מונקו אינה מיוצגת באוקראינה, הן בדרג השגרירות והן בדרג הקונסולרי. מונקו מיוצגת באוקראינה דרך מסדרון אינטרסים בשגרירות הצרפתית בקייב, בירת המדינה.

## קישורים חיצוניים
* КНЯЗІВСТВО МОНАКО В ЄВРОПЕЙСЬКІЙ СИСТЕМІ МІЖНАРОДНИХ ВІДНОСИН, ארכיון אוקראיני

## הערות שוליים

קטגוריה:ערכים ללא קטגוריות פיזיות - יחסי חוץ
קאדנס

**קאדנס** (cadence) הוא מונח המתאר פעילות מחזורית ומדידת קצבה עם הזמן. ברכיבת אופניים קאדנס מודד את קצב דיווש רוכב האופניים על פי מספר סיבובי הארכובה (קראנק) בדקה (סל"ד). מהירות הרכיבה נקבעת על פי  מהירות סיבוב הגלגלים, וזו נקבעת או משתנה עם הקאדנס, המבטא את יכולתו של הרוכב לסובב את הארכובה בהילוך נתון אל מול התנגדות הרוח, שיפוע המסלול, וכושרו הגופני. הקאדנס עשוי להשתנות עם  שינוי ההילוכים, כאשר שינויים בהם משנים את היחס בין סל"ד הארכובה לסל"ד הגלגל.
ממוזער|מד מהירות וקאדנס המציג קאדנס של 69 סיבובים לדקה
על פי רוב, לרוכב אופניים יש קאדנס מסוים בו הוא מרגיש נוח לפדל. ברכיבה על אופניים בעלי הילוכים רבים, ניתן לשמור על הקאדנס המועדף באמצעות שינוי ההילוכים במגוון רחב של תנאי רכיבה. רוכבי אופניים מקצועיים כמו גם חובבים, רוכבים בדרך כלל בקאדנס של 65–85 סל"ד. על פי מדידת קאדנס שנעשתה בשבעה רוכבי אופניים מקצועיים במהלך מרוץ אופניים של שלושה שבועות, נמצא שהם רכבו בקאדנס ממוצע של 90 סל"ד במישור, בשלבים של רכיבות ארוכות (~190 ק"מ), כמו גם ברכיבות נגד השעון. במהלך עליות חדות במעברי הרים (~15 ק"מ) הם רכבו בקאדנס של ממוצע של 70 סל"ד.

קאדנס גבוה מכונה "ספינינג", בעוד שמתייחסים לקאדנס נמוך כ"מעיכה" או "טחינה" ("Mashing", "Griding").

לכל רוכב אופניים יש תחום צר של קאדנס הנוח לו, בדרך כלל קטן מהתחום הרחב שצוין מעלה. הדבר משפיע על מספר וטווח ההילוכים המתאימים לתנאי הרכיבה.

הקאדנס הוא פרמטר חשוב בניתוח כושר הדיווש של רוכב אופניים, ולכן פותחו מדי קאדנס המשדרים את נתון הקאדנס לרוכב בזמן אמת. כמו כן, ישנם מחשבי רכיבה המקובעים לכידון ומציגים את הנתון לרוכב.

## ראו גם

* הילוכים
* טכומטר

## הערות שוליים

קטגוריה:אופניים
Twenty Four Seven

**Twenty Four Seven** (בעברית: **[[24/7|עשרים וארבע שבע]]**) הוא אלבומה העשירי והאחרון של הזמרת האמריקאית טינה טרנר אשר שוחרר על ידי פרלופון ווירג'ין רקורדס ב-1999. מתוך האלבום יצאו שלושה סינגלים בסך הכול, ביניהם הלהיט "When the Heartache Is Over".

עם יציאתו נכנס האלבום אל המקום התשיעי במצעד האלבומים הבריטי.

## הצלחה מסחרית
האלבום זכה להצלחה באירופה כאשר מכר שם מיליון עותקים והגיע למקום ה-3 במצעד האלבומים האירופאי. גם בבריטניה האלבום זכה להצלחה כאשר הגיע למקום ה-9 במצעד האלבומים הבריטי והגיע למעמד פלטינה במדינה. בארצות הברית האלבום הגיע למקום ה-21 בלבד כאשר מכר 69 אלף עותרים באותו שבוע אך בסופו של דבר הצליח להגיע למעמד זהב והיה לאלבום הראשון של טרנר שעושה זאת מאז 1993. בקנדה האלבום הגיע גם למעמד זהב ולמקום ה-9 במצעד האלבומים הקנדי. בסך הכל מכר האלבום 3 מיליון עותקים בכל העולם.

## סינגלים
מתוך האלבום שוחררו 3 סינגלים: "When the Heartache Is Over" אשר שוחרר כסינגל הראשון מהאלבום וזכה להצלחה כאשר הגיע למקום ה-16 באירופה ולמקום ה-10 בבריטניה. סינגלים נוספים שיצאו היו השירים "Whatever You Need" ו-"Don't Leave Me This Way" אך הם זכו להצלחה פחותה.

## רשימת רצועות

## קישורים חיצוניים

## הערות שוליים

קטגוריה:אלבומי טינה טרנר
קטגוריה:אלבומים באנגלית
קטגוריה:אלבומי חברת פרלופון
קורט-יירגן פון ליצוב

**קורט-יירגן פון ליצוב** (בגרמנית: **Kurt-Jürgen Freiherr von Lützow**; 7 באוגוסט 1892 – 20 ביולי 1961) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון ליצוב נולד ב-7 באוגוסט 1892 במארינוורדר, שהשתייכה לאימפריה הגרמנית. בשנת 1912 הוא התגייס לצבא הגרמני הקיסרי, והצטרף לרגימנט הרגלים ה-8 (ברנדנבורג ה-1 - פרידריך וילהלם הרביעי, מלך פרוסיה). במהלך מלחמת העולם הראשונה לחם פון ליצוב עם הרגימנט בקרבות השונים, וב-18 באוגוסט 1917 הועלה לדרגת אובר לוטננט. על פעולותיו בקרבות קיבל את עיטורי צלב הברזל דרגה ראשונה ושנייה וצלב הכבוד של מלחמת העולם 1914/1918.

לאחר המלחמה נשאר פון ליצוב ברייכסווהר, ומילא בו תפקידי פיקוד ומטה. ב-1 באפריל 1925 הוא הועלה לדרגת האופטמן, ומונה למפקד פלוגה ה-15 ברגימנט הרגלים ה-6 בוירצבורג. בשנה שלאחר מכן מונה למפקד הפלוגה ה-7 ברגימנט הרגלים ה-6 באוטין, ובתחילת 1929 מונה למפקד הפלוגה ה-10 ברגימנט הרגלים ה-6 בפלנסבורג. ב-1 באוקטובר 1936 הוא הועלה לדרגת אוברסט לוטננט, ובאוגוסט 1937 מונה לעוזרו של גנרלפלדמרשל אוגוסט פון מקנזן. בסוף 1938 הוא מונה לקצין מטה בקורפוס ה-2, וב-1 ביוני 1939 הוא הועלה לדרגת אוברסט.

### מלחמת העולם השנייה
עם פרוץ המלחמה מונה פון ליצוב למפקד רגימנט הרגלים ה-89, שהיה חלק מהדיוויזיה ה-12, ולחם עמו במהלך המערכה בפולין ובמהלך המערכה על צרפת, וב-15 באוגוסט 1940 הוא קיבל על פעולותיו את עיטור צלב האבירים של צלב הברזל. במהלך מבצע ברברוסה הוא לחם עם הרגימנט בגזרה הצפונית, וב-21 באוקטובר 1941 קיבל תוספת עלי אלון לעיטור צלב האבירים של צלב הברזל. ב-1 בינואר 1942 הוא הועלה לדרגת גנרל מיור, וב-1 במרץ מונה למפקד הדיוויזיה ה-12. בנובמבר 1943 הוא הועלה לדרגת גנרל לוטננט, וב-25 ביוני 1944 מונה למפקד הקורפוס ה-35, שהוכה קשות במהלך מבצע בגרטיון, אולם נאלץ להיכנע עם כוחותיו ב-5 ביולי לכוחות הצבא האדום.

### לאחר המלחמה
במהלך שביו הוא היה אחד הגנרלים הגרמנים שנאלצו לצעוד במוסקבה במהלך מצעד הניצחון ב-17 ביולי 1944, יחד עם כ-57,000 אסירים גרמנים נוספים. מעט אחר כך הוא הצטרף ל והיה אחד החותמים על "קריאתם של 50 הגנרלים" מ-8 בדצמבר 1944, לעם ולוורמאכט. הוא הואשם בפשעי מלחמה, והוחזק בשבי עד 16 בינואר 1956. לאחר שחרורו הוא התגורר בהנובר, שם חי עד מותו ב-20 ביולי 1961.

## קישורים חיצוניים
* קורט-יירגן פון ליצוב באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1892
קטגוריה:גרמנים שנפטרו ב-1961
אהרון דרור

**אהרון דרור** הוא ראש מועצת גן יבנה המכהן משנת 2003.

## ביוגרפיה
דרור נולד וגדל בהוד השרון. התחנך בתיכון מוסינזון שבעיר. התגייס לצה"ל ושירת בחטיבת גולני, השתחרר בדרגת רב-סרן.

למד 3 תארים: לימודי תואר ראשון בגאוגרפיה מהאוניברסיטה העברית בירושלים (התמחות בתכנון אורבני וניהול חינוכי). תואר שני בהצטיינות במדעי החברה בגאוגרפיה עירונית מהאוניברסיטה העברית בירושלים (התמחות בלימודי ערים ואזורים). תואר ראשון במשפטים בהצטיינות ממכללת קריית אונו. שימש כמרצה בקורס הליכי תכנון לתלמידי תואר שני באוניברסיטה העברית בירושלים.

תחילה עסק בתחום החינוך וכיהן, בין היתר, כסגן יו"ר בית הספר התיכון רבין בגן יבנה וכמורה ומדריך חברתי בכפר נוער. שימש כמנהל הבחירות למועצה האזורית דרום השרון, מועצה אזורית ברנר ועיריית רחובות. בהמשך הפנה את דרכו לתחום התכנון העירוני וכיהן כסגן מתכנן מחוז מרכז במשרד הפנים וכיו"ר ועדה לתכנון ובניה.

בבחירות לרשויות המקומיות 2003 נבחר לכהן כראש המועצה המקומית גן יבנה מטעם רשימת דרור לגן יבנה, ומאז ועד היום מכהן בתפקיד זה. כיום זוהי תקופת כהונתו החמישית.

במהלך כהונתו קיבל תעודת יקיר תנועת הנוער מטעם מועצת תנועות הנוער בישראל לשנת תשע"ה, בימי כהונתו זכתה המועצה המקומית גן יבנה באותות הוקרה והצטיינות על התנהלות פיננסית שקולה ומאוזנת מטעם משרד הפנים שנים רבות ברציפות.

## משפטו
בנובמבר 2005 נחשד בעבירות של גנבה, מרמה, וסחיטה באיומים, נעצר ושהה במעצר בית. כ-5 שנים לאחר המעצר הוגש נגדו כתב אישום. אהרון דרור כפר בהאשמות נגדו ונלחם על חפותו בבית המשפט. במהלך המשפט נרצח פרקליטו, עורך הדין יורם חכם.

בשנת 2013 הסתיים משפטו בזיכוי מלא. בעקבות הזיכוי הוא הגיש תביעה על סך 2.5 מיליון שקלים כנגד מדינת ישראל אולם לבסוף הושגה פשרה בהליך של גישור, במסגרתו קיבל כחצי מיליון ש"ח.

## חיים אישיים
נשוי להלן ואב ל-8 ילדים.

## קישורים חיצוניים

* 
* 
* 

## הערות שוליים

קטגוריה:ראשי מועצת גן יבנה
קטגוריה:בוגרי תיכון מוסינזון (הוד השרון)
קטגוריה:בוגרי הקריה האקדמית אונו: משפטים
קטגוריה:בוגרי האוניברסיטה העברית בירושלים
קטגוריה:ישראלים שנולדו במאה ה-20
הורסט גרוסמן

**הורסט גרוסמן** (בגרמנית: **Horst Großmann**; 19 בנובמבר 1891 – 4 במאי 1972) היה מפקד בכיר בורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
גרוסמן נולד ב-19 בנובמבר 1891 בזיבא, פרוסיה המזרחית, שהשתייכה לאימפריה הגרמנית (מאז 1955 חלק מאלק בפולין המודרנית). בשנת 1912 הוא התגייס לצבא הגרמני הקיסרי, והצטרף לרגימנט הרגלים ה-175, עמו לחם במהלך מלחמת העולם הראשונה בקרבות השונים. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, אות הפציעה בשחור וצלב הכבוד של מלחמת העולם 1914/1918.

לאחר המלחמה הצטרף גרוסמן למשטה, אולם בשנת 1920 הצטרף לרייכסווהר, ומילא בו תפקידי פיקוד ומטה. בשנת 1923 הוא הועלה לדרגת ריטמייסטר, ובשנת 1926 הוא מונה למפקד פלוגת הנדסה של רגימנט הרגלים ה-6. לאחר מכן הוא הפך למדריך בבית הספר לחי"ר בדרזדן, וב-1 באוקטובר 1934 הועלה לדרגת מיור ומונה למפקד הגדוד ה-2 ברגימנט הרגלים ה-22. ב-1 באוקטובר 1938 הוא הועלה לדרגת אוברסט, וזמן קצר לאחר מכן הוא מונה למפקד קבוצת ההדרכה B בבית הספר למלחמה בפוטסדאם.

### מלחמת העולם השנייה
ב-15 באוקטובר 1939 מונה גרוסמן למפקד רגימנט הרגלים ה-84, שהיה חלק מהדיוויזיה ה-8, ולחם עמו במהלך המערכה על צרפת ומבצע ברברוסה, וב-23 באוגוסט 1941 הוא קיבל על פעולותיו את עיטור צלב האבירים של צלב הברזל. ב-25 בדצמבר 1941 הוא מונה למפקד הדיוויזיה ה-6, וב-1 בינואר 1942 הוא הועלה לדרגת גנרל מיור. ב-1 בינואר 1943 הוא הועלה לדרגת גנרל לוטננט, ובפברואר קיבל את עיטור הצלב הגרמני בזהב. בקיץ אותה שנה הוא לחם עם הדיוויזיה בקרב קורסק, וב-4 בספטמבר קיבל תוספת עלי אלון לעיטור צלב האבירים של צלב הברזל. בינואר 1944 הוא מונה למפקד הקורפוס ה-35, וכן למפקד הקורפוס ה-55, עליו פיקד עד מאי 1944. ב-11 באוגוסט 1944 הוא מונה למפקד הקורפוס ה-6, וב-9 בנובמבר 1944 הועלה לדרגת גנרל חיל הרגלים. בינואר 1945 הוא סיים את תפקידו, ובתום המלחמה הוא נלקח לשבי הבריטי.

### לאחר המלחמה
ב-7 ביולי 1947 שוחרר גרוסמן מהשבי, ולאחר שחרורו הוא התגורר בריסלנסהיים, שם חי עד מותו ב-4 במאי 1972.

## קישורים חיצוניים

* הורסט גרוסמן באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי עיטור בית הוהנצולרן
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1891
קטגוריה:גרמנים שנפטרו ב-1972
תרקוד (שיר)

"**תרקוד**" הוא שיר של שלמה ארצי מאלבום הנושא את אותו השם, אשר יצא לאור בינואר 1984. השיר נבחר לשיר השנה במצעדים השנתיים של רשת ג' וגלי צה"ל.

## רקע
בכתבה מאת רז שכניק בעיתון ידיעות אחרונות לרגל יום הולדתו השבעים של ארצי, אמר ארצי על השיר:

## הצלחה
### סיקורים
באתר של יוסי חרסונסקי נכתב כי השיר "נחשב ללהיט הגדול ביותר מהאלבום". כמו כן, כתב חרסונסקי שהברושים בשיר הפכו לחלק מ"סיפור האהבה של הקונצנזוס לשלמה ארצי".

### מצעדים
#### מצעדים שבועיים

#### מצעדים שנתיים ([[ה'תשמ"ד]])

## קישורים חיצוניים

*מילות השיר, מתוך אתר שירונט
*לדף השיר באתר הספרייה הלאומית

## הערות שוליים

קטגוריה:שירי שלמה ארצי
קטגוריה:שירים בעברית
קטגוריה:שירים שנכתבו על ידי שלמה ארצי
קטגוריה:שירים שהולחנו על ידי שלמה ארצי
קטגוריה:שירים על ריקודים
קטגוריה:סינגלים בהוצאת הד ארצי
קרחון מארש

**קרחון מארש** (באנגלית: **Marsh Glacier**) הוא קרחון בסמוך לרכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

אורכו של הקרחון 110 קילומטרים.

הקרחון זורם לכיוון צפון מהרמה הקוטבית שבין רכס מילר, ורכס המלכה אליזבת.

הקרחון נשפך אל קרחון נמרוד.

גובה הקרחון 1,402 מטרים מעל פני הים.

## היסטוריה
### גילוי הקרחון

הקרחון התגלה בשנת 1958 על ידי המחלקה הניו זילנדית של המשלחת הטראנס-אנטארקטית של חבר העמים הבריטי, אשר חקרה את האזור בשנים 1956–1958.

### מקור השם

הקרחון נקרא על שמו של ג'י. וו. מארש (G.W. Marsh), שהיה חבר במחלקה הניו זילנדית של המשלחת הטראנס-אנטארקטית.

## לקריאה נוספת

• G. W. Grindley (1967), **[https://doi.org/10.1080/00288306.1967.10426756 The Geomorphology of the Miller Range, Transantarctic Mountains with notes on the glacial history and neotectonics of East Antarctica]**, New Zealand Journal of Geology and Geophysics, 10:2, 557-598, DOI: 10.1080/00288306.1967.10426756

• Edmund Stump, Brian Gootee, Franco Talarico, **[https://epic.awi.de/id/eprint/17003/1/Stu2006d.pdf Tectonic Model for Development of the Byrd Glacier Discontinuity and Surrounding Regions of the Transantarctic Mountains during the Neoproterozoic – Early Paleozoic]**, Fütterer, D K, Damaske, D, Kleinschmidt, G, Miller, H & Tessensohn, F (eds.), Antarctica contributions to global earth sciences, Springer, Berlin, Heidelberg, New York, 45-54 http://dx.doi.org/10.1007/3-540-32934-X

## קישורים חיצוניים

* קרחון מארש באתר הסקר הגאולוגי של ארצות הברית
* קרחון מארש באתר הגאזט האנטארקטי של ממשלת ניו זילנד
* קרחון מארש באתר הגאזט האנטארקטי המשווה SCAR של ממשלת אוסטרליה
* מפת אזור קרחון מארש

## הערות שוליים

מארש
ז'בהאזה

**ז'בהאזה** (בהונגרית: **Zsebeháza**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בז'בהאזה מספר התושבים נמצא בירידה. כך, בשנת 1990 חיו בכפר 170 תושבים, ובשנת 2019 רק 141 תושבים.

## יהודי ז'בהאזה
בשנת 1880 חיו בז'בהאזה 13 יהודים.

## קישורים חיצוניים

## הערות שוליים

קטגוריה:הונגריה: כפרים
אלעד חן

**אלעד חן** (נולד ב-30 באפריל 1979) הוא תסריטאי, סופר ויוצר טלוויזיה ישראלי. זוכה פרס האקדמיה לטלוויזיה.

## ביוגרפיה
אלעד נולד בירושלים בשנת 1979. הוא למד בבית הספר לקולנוע ולטלוויזיה ע"ש סם שפיגל, שם סיים את מגמת התסריטאות בהצטיינות.

אלעד הוא אחיה של התסריטאית והאנימטורית אפרת חן.

## קריירה
בשנת 2006 יצר וכתב את ה-בלי גרביים, מיני סדרה לילדים ששודרה בערוץ לוגי.

בשנת 2011 יצר וכתב את אורים ותומים.

בשנת 2012 יצר וכתב את נויורק, דרמה יומית שמכרה לרשת CBS.

בשנת 2015 יצר וכתב את הסדרה הקומית לילדים אלישע, יחד עם יובל סמו, אסף בייזר ושחר איינבינדר. הסדרה זכתה בפרסי האקדמיה הישראלית לטלוויזיה לסדרה קומית לילדים בשנים 2015, 2016 ו-2017 וחן עצמו זכה, יחד עם אסף בייזר, בפרס האקדמיה הישראלית לטלוויזיה לתסריטאי בסדרת ילדים בשנת 2015. הסדרה "אלישע" זכתה גם בפרס "נבחרי הילדים" של ערוץ הילדים לסדרה הקומית לילדים לשנת 2016. באותה שנה כתב חן את הספר "אלישע", בשיתוף עם אסף בייזר. הספר, המתעד את חייו של גיבור הסדרה בעלת אותו השם, הפך לרב מכר ושהה שבועות רבים בראש טבלת מכירות הספרים לילדים של הארץ.

ב-2024 יצר ביחד עם שלום אסייג, רועי עידן ויניב אמודאי את הסדרה "פטריק" עבור רשת 13. הסדרה עוסקת בבכיר בארגון פשע המתעורר מתרדמת.

## פילמוגרפיה
* 2006 – בלי גרביים – יוצר ותסריטאי ראשי
* 2011 – אורים ותומים – יוצר ותסריטאי ראשי
* 2012 – נויורק – יוצר ותסריטאי ראשי
* 2016 – אלישע – יוצר ותסריטאי ראשי
* 2016 – סופשלי – יוצר ותסריטאי ראשי
* 2018 – כפולה – יוצר ועורך
* 2019 – מגן דוד דרום – יוצר ותסריטאי ראשי
* 2019 – מורובוט – יוצר ותסריטאי ראשי
* 2020 – אבא מטפלת – יוצר ותסריטאי ראשי
* 2022 – גולדה ומאיר – יוצר ותסריטאי ראשי
* 2022 – המתחם ה-25 – יוצר ותסריטאי ראשי
* 2024 – פטריק – יוצר ותסריטאי ראשי
* 2024 - הסוכן - יוצר ותסריטאי ראשי
* 2026 - סושרד הצעיר - יוצר ותסריטאי ראשי

## ספריו
* "הצד השני של המטבע", הוצאת ידיעות אחרונות, 2009.
* "אלישע", הוצאת ידיעות אחרונות, 2017.
* "הלילה הכי ארוך בשנה", הוצאת ידיעות אחרונות, 2018.
## פרסים
* 2015 – פרס האקדמיה הישראלית לטלוויזיה לתסריטאי בסדרת ילדים ונוער (בשיתוף עם אסף בייזר) (אלישע), פרס נבחרי הילדים של "ערוץ הילדים" לסיטקום של השנה (אלישע)
* 2016 – פרס האקדמיה הישראלית לטלוויזיה לסדרה הקומית לילדים (אלישע), מועמדות בפרס תסריט בסדרה לילדים ונוער (אלישע)
* 2017 – פרס האקדמיה הישראלית לטלוויזיה לסדרה קומית לילדים (אלישע), מועמדות בפרס תסריט בסדרה לילדים ונוער (אלישע)
## קישורים חיצוניים

* 
## הערות שוליים

2020 04
קטגוריה:תסריטאים ישראלים
קטגוריה:סופרים ישראלים
קטגוריה:סופרים כותבי עברית
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1979
טארנוקרטי

**טארנוקרטי** (בהונגרית: **Tárnokréti**) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בטארנוקרטי מספר התושבים נמצא בירידה. כך, בשנת 1990 חיו בכפר 254 תושבים, ובשנת 2019 רק 165 תושבים.

## יהודי טארנוקרטי
בטארנוקרטי חיו שני יהודים בשנת 1880 וארבעה בשנת 1910.

## קישורים חיצוניים

*  

## הערות שוליים

קטגוריה:הונגריה: כפרים
הדיוויזיה ה-207 (האימפריה הגרמנית)

**הדיוויזיה ה-207** (בגרמנית: **207. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-29 באוגוסט 1916 בחזית המערבית והיא לחמה בקרבות השונים, ובכלל זה הקרב על הסום, קרב אראס, קרב פשנדל, קרב איפר הרביעי ומתקפת האביב. לאחר מכן לחמה הדיוויזיה במתקפת מאה הימים עד סוף המלחמה, וב-20 בינואר 1919 פורקה הדיוויזיה.

## מפקדים
* מקס שרטר (29 באוגוסט 1916 – 18 באוקטובר 1918)
* וילהלם מתיאס (19 באוקטובר 1918 – 20 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

207
207
המטרה (סדרת סרטים)

**המטרה** (באנגלית: **Has Fallen**) היא סדרת סרטי פעולה אמריקאית שנוצרה על ידי התסריטאים קרייטון רוטנברגר וקטרין בנדיקט. מככבים בה ג'רארד באטלר כסוכן השירות החשאי של ארצות הברית מייק באנינג, ארון אקהרט כנשיא ארצות הברית, בנג'מין אשר, ומורגן פרימן כיו"ר בית הנבחרים (ונשיא בפועל) אלן טרמבול. סדרת הסרטים מורכבת מטרילוגיית סרטים: "המטרה: הבית הלבן" (2013), "המטרה: לונדון" (2016) ו"המטרה: שומר הראש" (2019). בסך הכל, הסרטים הרוויחו 504 מיליון דולר ברחבי העולם וזכו לביקורות מעורבות.

סדרת הסרטים תוכננה להימשך, כאשר באטלר חתם לשלושה סרטים עלילתיים נוספים, עם תוכניות להרחיב את הזיכיון.

## סרטים

### המטרה: הבית הלבן (2013)
סוכן השירות החשאי המבויש (ומאבטח הנשיא לשעבר) מייק באנינג (ג'רארד באטלר) מוצא את עצמו כלוא בתוך הבית הלבן בעקבות פיגוע שהוביל קנג, מנהיג קבוצת טרור מקוריאה הצפונית. באמצעות הידע הפנימי שלו, על באנינג לעבוד עם רשויות הביטחון הלאומי כדי להציל את הנשיא מחוטפיו.

### המטרה: לונדון (2016)
בלונדון בהלווייתו של ראש הממשלה הבריטי, מייק באנינג מגלה עלילה להתנקש בכל מנהיגי העולם המשתתפים, במזימה בה מעורב מנהיג טרור ערבי ובנו.

### המטרה: שומר הראש (2019)
מייק באנינג מוסגר לרשויות בעוון ניסיון להתנקש בחייו של הנשיא על ידי חברה צבאית פרטית נוכלת וכעת עליו להתמודד במרוץ נגד הזמן כדי לטהר את שמו תוך חשיפת האיום האמיתי.

### עתיד
בנובמבר 2019 הודיע המפיק אלן סיגל שג'רארד באטלר יככב לפחות בשלושה סרטים עלילתיים נוספים בסדרה. בנוסף לסרטים, מתוכננות הפקות ספין-אוף לטלוויזיה. בשל הפופולריות של סרטי הקולנוע מחוץ לארצות הברית, הוא גם הודיע על תוכניות לסדרות טלוויזיה שונות במדינות זרות, כששפות האם המקומיות תהיינה השפות המדוברות. סיגל הצהיר כי הכוונה היא להרחיב את הזיכיון ולהוסיף דמויות נוספות שיופיעו בסרטים עתידיים.

## שחקנים ודמויות

## צוות הפקה

## הערות שוליים

קטגוריה:סדרות סרטי פעולה
קטגוריה:סרטים באנגלית
קטגוריה:סרטי פעולה אמריקאיים
קטגוריה:סרטים אמריקאיים
חטמית עין הפרה

**חוטמית עין הפרה** (שם מדעי: *Alcea acaulis*) היא צמח עשבוני רב שנתי מהסוג חוטמית ממשפחת החלמיתיים.

## מאפיינים
לחוטמית עין הפרה פריחה בצבע ורוד ולעיתים לבן או סגול. הוא דומה לקרובו החטמית זיפנית אך בניגוד אליו הוא חסר גבעול או שגבעוליו ופרחיו שרועים על הקרקע.

הפרח פתוח ובמרכז צלקת, עמוד עלי מוקף בצינור האבקנים. לצמח עלי שחלה רבים. עלי הכותרת מעורקים בקוים בהירים המתכנסים כלפי המרכז. הפרי קירח.

ממוזער|חטמית עין הפרה

## פריחה בישראל

חוטמית עין הפרה בארץ ישראל נפוצה בחבל הים תיכוני, בגליל, בכרמל, ביהודה בשומרון ובצפון הנגב. צמח החוטמית מת ומתייבש בקיץ. בחורף מתפתחת שושנת עלים ומתוכה מתפתח הפרח.

## קישורים חיצוניים

* 

קטגוריה:חלמיתיים
קטגוריה:ארץ ישראל: חלמיתאים
קטגוריה:פרחים ורודים בארץ ישראל
ג'ף רול

**ג'פרי אלן רול** (באנגלית: **Jeffrey Alan Rawle**; נולד ב-20 ביולי 1951) הוא שחקן אנגלי. רול ידוע מהופעותיו בתפקיד ג'ורג' דנט בסיטקום "Drop the Dead Donkey" . עוד גילם את סיילס בליסט באופרת הסבון "הוליאוקס" בשנים 2010 עד 2012.

## ביוגרפיה
רול נולד בברמינגהאם שבווריקשייר. הוא למד בבית הספר המלך אדוארד השישי באסטון שבברמינגהאם. כשהיה בן 15 עברה המשפחה לשפילד ושם למד ב-High Storrs Grammar School. בבית הספר החל להתעניין בתיאטרון והופיע בהצגות בית הספר. הוא עבד בתיאטרון שפילד פלייהאוס, ואחר כך למד משחק באקדמיה למוזיקה ולאמנויות הדרמה של לונדון.

תפקידו הגדול הראשון של רול היה ב-1973, כשגילם את בילי בגרסה הטלוויזיונית של "בילי בדאי" מאת ויליס הול וקית' ווטרהאוס. ב-1979 הופיע עם איאן מקלן וטום בל במחזה "עקומים" בתיאטרון קריטריון בלונדון. ב-1984 שיחק בתפקיד פלנטג'נט בסיפור "Frontios" בסדרה "דוקטור הו". בין 1995 ל-1998 כיכב בסדרה הקומית "Faith in the Future" של רשת ITV. ב-2004 החל להופיע בסדרה נוספת של ITV "דוק מרטין", בתפקיד רוג'ר פן. רול הופיע בתפקיד אורח בסדרה "תחבולות חדשות" בתפקיד עורך הדין ג'ונתן בלאנט. ב-2005 שיחק רול בעונה הרביעית של הסדרה "ספוקס" בה גילם את מזכיר הפנים. עוד הופיע בסדרה "Ultimate Force" לצדו של רוס קמפ.

ב-2008 גילם רול את דמותו של איימוס דיגורי, אביו של סדריק דיגורי (רוברט פטינסון), בסרט "הארי פוטר וגביע האש". עוד ב-2008 שיחק רול בתפקיד גילברט מארי בהפקה של התיאטרון המלכותי הלאומי למחזה "Fram" מאת טוני האריסון. ב-2009 השתתף בתפקיד אורח בסדרה "The Bill", והופיע בסדרה "הרפתקאות שרה ג'יין". ב-2010 הצטרף רול לצוות שחקני אופרת הסבון "הוליאוקס" בתפקיד סיילס בליסט. הוא זכה בפרסים אחדים על גילום דמות של סיילס.

באוקטובר 2012 פורסם על צירופו של רול לתפקיד רורי בישטון בסדרת הדרמה "רופאים". הופעת הבכורה של הדמות בסדרה הייתה בתחילת 2013.

רול היה קריין במספר רב של הקלטות בהן "הדוב פדינגטון", סדרת ספרי "באדג'י המסוק הקטן" של הדוכסית מיורק, "Universe" מאת סטיבן הוקינג, ו-"The Grass is Always Greener" מאת טום פורט. הוא כתב תסריטים לסרט "The Young Poisoner's Handbook" משנת 1995, ול-"Who Goes There?".

### חיים אישיים
רול נשוי לנינה מארק משנת 1998. יש לו ארבעה ילדים.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1951
All the Best

**All the Best** (בעברית: **כל טוב**) הוא אלבום להיטים של הזמרת האמריקאית טינה טרנר, אשר יצא בנובמבר 2004. בארצות הברית האלבום יצא במהדורה מיוחדת עם שני דיסקים בפברואר 2005. באוקטובר 2005 יצאה לאלבום מהדורה מחודשת בשם "All the Best: The Hits".

האלבום זכה להצלחה בינלאומית, תוך שהגיע למקום השני במצעד הבילבורד 200.

## סקירה
האלבום מכיל בעיקר שירים מקריירת הסולו של טרנר אך מכיל גם מספר שירים בולטים מתוך הצמד שלה ושל בעלה לשעבר אייק וטינה טרנר. בנוסף האלבום גם מכיל שני שירים חדשים: "Open Arms" ו-"Complicated Disaster". מבחינה מסחרית האלבום זכה להצלחה בעולם כאשר מכר מיליון עותקים באירופה.

גם בבריטניה האלבום זכה להצלחה כאשר הגיע למעמד פלטינה. גם בצפון אמריקה האלבום זכה להצלחה כאשר הגיע למעמד פלטינה בקנדה וארצות הברית תוך 3 חודשים בלבד ובכך הפך לאלבום הראשון של טרנר מאז 1993 שהגיע למעמד פלטינה בארצות הברית. בהמשך הוא הגיע למעמדות פלטינה וזהב במדינות רבות נוספות.

במרץ 2007, האלבום יצא מחדש בבריטניה ובכך דורג מחדש במצעד האלבומים הבריטי  כאשר נכנס אליו למקום ה-18.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טינה טרנר
קטגוריה:אלבומי אוסף באנגלית
קטגוריה:אלבומי חברת קפיטול רקורדס
גרטל & הנזל

"**גרטל & הנזל**" (או "**גרטל והנזל**"; באנגלית: ***Gretel & Hansel***; קרוי גם ***Gretel & Hansel: A Grim Fairy Tale***) הוא סרט אימה שיצא בשנת 2020, המבוסס על הפולקלור הגרמני "עמי ותמי" מאת האחים גרים. הסרט בוים על ידי אוז פרקינס. סופיה ליליס וסאם ליקי מגלמים את דמויות הראשיות, לצד צ'ארלס בבלולה, ג'סיקה די גואו ואליס קריגה.

באוקטובר 2018 הוכרז כי חברת ההפקה אוריון על הפקת הסרט, וצילומי הסרט נערכו בין נובמבר לדצמבר 2018 בדבלין, אירלנד.

הסרט יצא לאקרנים בצפון אמריקה ב-31 בינואר 2020. הסרט גרף 22 מיליון דולר ברחבי העולם וקיבל ביקורות מעורבות וביקורות חיוביות מצד מבקרים, עם שבחים על האיכות הוויזואלית והסינמטוגרפיה שלו, כמו גם על אלמנט האימה ועל המשחק.

## עלילה
הסיפור עוקב אחר גרטל והנזל כשהם נכנסים ליער אפל במטרה למצוא עבודה ואוכל, ובדרכם נתקלים בביתה של המכשפה.

## צוות השחקנים
* סופיה ליליס בתפקיד גרטל, ילדה בת 16 ואחותו הגדולה של הנזל
* סאם ליקי בתפקיד הנזל, אחיה בן ה-8 של גרטל. ליקי עורך את הופעת הבכורה שלו
* צ'ארלס בבלולה בתור "הצייד", צעיר שעוזר לגרטל והנזל בשלב מוקדם של הסיפור
* אליס קריגה בתור הולדה/המכשפה, מכשפה רעה אימתנית ועוצמתית שחיה בין צללי היער הכהה וחוטפת את גרטל והנזל
** ג'סיקה די גואו בתפקיד הולדה הצעירה/המכשפה
* ג'וליה דוהרטי וביאטריקס פרקינס בתפקיד הילדה היפה עם הכובע הוורוד
* פיונה או'שונסי בתפקיד אמם של גרטל והנזל
* דונצ'ה קראולי בתפקיד המאסטר סטריפ
* המנגינה קרילו בתפקיד קסום הכוכב
* ג'ונתן דילייני טינן בתפקיד אביהם של גרטל והנזל
* איאן קני בתפקיד אביר
* עבדול אלשריף בתפקיד אביר
* מנואל פומבו בתפקיד אביר
* לוריס האריסון בתפקיד השדונית

## ראו גם
* עמי ותמי

## קישורים חיצוניים
* 

## הערות שוליים

קטגוריה:סרטים מבוססי ספרים
קטגוריה:סרטים באנגלית
קטגוריה:סרטי אימה מ-2020
קטגוריה:סרטי פנטזיה אמריקאיים
קטגוריה:סרטים איריים
קטגוריה:סרטים אמריקאיים
קטגוריה:סרטים קנדיים
קטגוריה:מכשפות בקולנוע ובטלוויזיה
קטגוריה:סרטי אימה על-טבעיים אמריקאיים
קטגוריה:סרטי אימה על-טבעיים קנדיים
קטגוריה:סרטי אימה על-טבעיים איריים
קטגוריה:סרטים אמריקאיים משנת 2020
קטגוריה:סרטי 2020
קטגוריה:סרטים עם קניבליזם
אמברוז דלמיני

**אמברוז מנדבולו דלמיני** (באנגלית: **Ambrose Mandvulo Dlamini**) (5 במרץ 1968 - 13 בדצמבר 2020) היה פוליטיקאי סווזי, מנהל עסקים וראש הממשלה העשירי של אסוואטיני. לפני מינויו שימש כמנכ"ל חברת סווזי MTN.

## ביוגרפיה
דלמיני נולד במקבלווני. סבו הגדול, הנסיך מלונג, היה דודו של המלך סובהוזה השני. הוא בנו של הצ'יף מנדבולו. הוא סיים את לימודיו באוניברסיטת סווזילנד, וקיבל תואר שני במנהל עסקים באוניברסיטת המפטון. הוא עבד בבנקים שונים (כולל בנק Standard) והגיע לתפקידי ניהול.

הוא התמנה למנכ"ל Nedbank (2003–2010) וחברת התקשורת MTN Swaziland (2010–2018), חלק מקבוצת MTN הדרום אפריקאית.

## ראש ממשלת אסווטיני
ב-27 באוקטובר 2018 הודיע המלך מסוואטי השלישי בכינוס של בית המלוכה בלובמבה כי דלמיני יהיה ראש הממשלה הבא של המדינה, ויחליף את נבא סיבוסיסו דלמיני שנפטר בחודש שלפני כן, לאחר בחירות 2018. לדלמיני לא היה ניסיון קודם בפוליטיקה. הוא היה ראש הממשלה הצעיר ביותר בתולדות המדינה.

נפטר ב-13 בדצמבר 2020 ממחלת נגיף קורונה 2019.

## קישורים חיצוניים

## הערות שוליים

קטגוריה:אסוואטיני: פוליטיקה
קטגוריה:ראשי ממשלות
קטגוריה:בוגרי אוניברסיטת המפטון
קטגוריה:אסוואטינים שנולדו ב-1968
קטגוריה:נפטרים ב-2020
קטגוריה:נפטרים במגפת הקורונה
גדי פיינגולד

**גדי פיינגולד** (נולד ב-1975) הוא פזמונאי, מלחין, מוזיקאי, קלידן, בסיסט, מפיק מוזיקלי וזמר ישראלי.

## ביוגרפיה
פיינגולד נולד ב-1975. בוגר רימון בית ספר למוסיקה.

בין 1997 ל-2000 היה פיינגולד חבר בלהקת "ג'יגלס". יחד הוציאו אלבום אחד בשנת 1999, הנושא את שם השנה, האלבום יצא תחת חסותה של חברת NMC.

ב-2002, הקים פיינגולד את אולפן ההקלטות "פלוטו" הממוקם בתל אביב-יפו.

ב-2017 הוציא פיינגולד את אלבומו הראשון, "לא תיפול רוחי" בחברת לב גרופ מדיה. האלבום כלל בין היתר את הסינגל "לא תיפול רוחי", בהשתתפות הזמר אביתר בנאי.

ב-2020 הוציא את אלבומו השני, "אבדת בת מלך". האלבום בנוי כאלבום קונספט המבוסס על סיפורו של רבי נחמן מברסלב, "מעשה באבדת בת מלך". באלבום משתתפים רמי קלינשטיין, שולי רנד, שאנן סטריט ורון נשר.

## חיים אישיים

פיינגולד מתגורר ברמת גן. נשוי ואב לשלושה.

## דיסקוגרפיה
* 1999: 1999 (עם ג'יגלס)
* 2017: לא תיפול רוחי
* 2020: אבדת בת מלך

## קישורים חיצוניים

* האתר הרשמי של "אולפני פלוטו"
* 
* 
* 
* 

קטגוריה:בוגרי רימון בית ספר למוסיקה
קטגוריה:פזמונאים ישראלים
קטגוריה:מלחינים ישראלים
קטגוריה:מוזיקאים ישראלים
קטגוריה:זמרים-יוצרים ישראלים
קטגוריה:בסיסטים ישראלים
קטגוריה:קלידנים ישראלים
קטגוריה:אמנים ישראלים שחזרו בתשובה
קטגוריה:רמת גן: אישים
קטגוריה:ישראלים שנולדו ב-1975
מתפללים ליד הכותל המערבי

"**מתפללים ליד הכותל המערבי**" הוא ציור שיצר שמואל בן-דוד.
## תיאור
העבודה "מתפללים ליד הכותל המערבי", מציגה קבוצת מתפללים ליד הכותל המערבי. בן דוד יוצר מרחב תלת־ממדי בעזרת המרצפות ואבני הכותל, המתוארות בפרספקטיבה. תיאור זה עשוי לרמוז על שימוש בתצלום, כבסיס לתכנון הקומפוזיציה. היא נעשתה בשילוב של טכניקת אפליקציה (Appliqué) עם רקמה. שימוש בבדים לשם יצירת תמונה הייתה טכניקה פופולרית ב"בצלאל, בית מדרש לאמנות ולמלאכות-אמנות", ובן-דוד הרבה לעשות בה שימוש ביצירותיו. במרכז חלקו התחתון של הציור רקומה הכתובת "שִׂימָה דִמְעָתִי בְנֹאדֶךָ" (תהילים נ"ו, ט'). סביב העבודה מסגרת ובה רקמה עיטורית בדגם של ציפורים דמויות טווס, שדמעה נוטפת מעייניהן אל גביעים. שימוש במוטיב זה מדגיש את הציור כביטוי של אבל על חורבן בית המקדש ושל גלות.

אפליקציה נוספת של בן דוד, בנושא דומה, הוצג בשנת 1982 בתערוכה "בצלאל של שץ" שהתקיימה במוזיאון ישראל.

## הערות שוליים

קטגוריה:בצלאל, בית מדרש לאמנות ולמלאכות-אמנות
קטגוריה:ציורים בעלי מוטיב יהודי
ויקטורי רוד (2010)

**ויקטורי רוד (2010)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-11 ביולי 2010, באולם האימפקט זון שבאורלנדו, פלורידה. האירוע היה האירוע השישי בסדרת אירועי ויקטורי רוד. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, רוב ואן דאם ניצח את אביס, ג'ף הארדי ומר אנדרסון בקרב מרובע ושמר על אליפות העולם במשקל כבד של TNA. עוד ברשימת הקרבות, המוטור סיטי מאשין גאנס (אלכס שלי וכריס סייבן) ניצחו את ביר מאני, אינק (ג'יימס סטורם ורוברט רוד) וזכו באליפות הזוגות העולמית של TNA הפנויה, וקורט אנגל ניצח את דיאנג'לו דינרו.

## עלילות

האירוע כלל קרבות שנבעו מעלילות מתוסרטות מתוכניות Impact.

## תוצאות

### מהלך הטורניר

צמדים:

* הבנד (אריק יאנג וקווין נאש)
* אינק אינק (ג'סי ניל ושאנון מור)
* Team 3D (בראדר ריי ובראדר דיבון)
* ביר מאני, אינק (ג'יימס סטורם ורוברט רוד)

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית